8) tütar Krõõt MEETUA /Krööt Metua, hiljem ka Grete/, sündis 21.03.1865 (02.04.1865 ukj.) kell 10 õhtul Kõlli talus Karla külas Uuemõisa mõisapiirkonnas. Ristiti Kose kirikus 28.03.1865. vaderid: Anepalu peremees Hans Tõnuson Aruvallast, Soipilli Hindriku naine Madle Meetua, Roobu Juhani tütar Mai Anton. Leeritati 13.03.1883 Kosel. Ei tundnud lõhna noorena kukkumisel saadud nina vigastuse tõttu. Koos vanematega läks Kõlli talust Karla külast elama Hindreku tallu Paunkülla. Pärast abiellumist elas kümmekond aastat Tubadekõrve metsavahikohal Palvere mõisapiirkonnas, abikaasa oli metsavaht. 20. sajandi esimestel aastatel elas pere mõnda aega Tuula vallas Keila kihelkonnas, seejärel tulid elama Tallinna. Astusid Tallinna Jaani koguduse I pihtkonna liikmeskonda. Elasid Väike-Ameerika tänaval majas nr. 23b korteris nr. 4. Krõõt pidas kioskit. Suri 82-aastaselt 26.02.1948 Tallinnas ja maeti 29.02.1948 Tallinna Rahumäe kalmistule.